Μπιφτέκια κοτόπουλου light με παξιμάδι και σάλτσα μουστάρδας
Μπιφτέκια από κιμά κοτόπουλου με μόλις 371 θερμίδες το καθένα!
700 γρ. κιμάς από μπούτι κοτόπουλου, 200 γρ. ξερό κρεμμύδι, σε ψιλά καρέ, 60 γρ. κριθαρένιο παξιμάδι, μουλιασμένο σε νερό και καλά στυμμένο, 1 αυγό, τα φύλλα από 1/3 μάτσο φρέσκο μαϊντανό, ψιλοκομμένα, 1/2 κουτ. γλυκού ξύσμα από ακέρωτο λεμόνι, 1 κουτ. σούπας χυμός λεμονιού, 2 κουτ. γλυκού ρίγανη ξερή, 1/4 κουτ. γλυκού μοσχοκάρυδο, φρεσκοτριμμένο, 1/4 κουτ. γλυκού κανέλα, σε σκόνη, 1/4 κουτ. γλυκού πιπέρι καγιέν αλάτι, 90 ml ελαιόλαδο, 2 κουτ. σούπας ελαιόλαδο, 2 σκελίδες σκόρδου, ψιλοκομμένες, 100 ml λευκό, ξηρό κρασί, 1 κουτ. σούπας μέλι θυμαρίσιο, 4 κουτ. σούπας μουστάρδα, 100 ml σπιτικός ζωμός λαχανικών , 1 κουτ. γλυκού δεντρολίβανο ξερό, καλά κοπανισμένο, αλάτι, φρεσκοτριμμένο πιπέρι
Για να φτιάξουμε τα μπιφτέκια κοτόπουλου light με παξιμάδι και σάλτσα μουστάρδας, ξεκινάμε ρίχνοντας σε ένα βαθύ μπολ όλα τα υλικά για τον κιμά, προσθέτουμε 2 - 3 κουτ. σούπας παγωμένο νερό και ζυμώνουμε μέχρι να σχηματιστεί ένα αφράτο μείγμα. Καλύπτουμε με διαφανή μεμβράνη και αφήνουμε στο ψυγείο για 10 λεπτά, μέχρι να σφίξει.Προθερμαίνουμε το φούρνο στους 200° C και στρώνουμε ένα ρηχό ταψί με λαδόκολλα.Λαδώνουμε τα χέρια μας καλά και πλάθουμε 6 μεγάλα μπιφτέκια, τα βάζουμε στο ταψί και ψήνουμε για 8 λεπτά από κάθε πλευρά, μέχρι να ροδίσουν.Σε μια μικρή κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το σκόρδο για περίπου 1/2 λεπτό, ίσα να αρωματίσει το λάδι.Σβήνουμε με το κρασί, αφήνουμε 2 - 3 λεπτά να εξατμιστεί το αλκοόλ και ρίχνουμε το ζωμό και όλα τα υπόλοιπα υλικά.Ανακατεύουμε και βράζουμε για περίπου 10 λεπτά, μέχρι να«δέσει»ελαφρώς η σάλτσα.Σερβίρουμε τα μπιφτέκια με τη συνοδεία της σάλτσας και δροσερής ντοματοσαλάτας με κατσικίσιο τυρί.
Κιμάς κοτόπουλου,BBQ,Light